
ARTELE VIZUALE 


Arta nu e ştiinţă aridă, ci un fel de a trăi - mai intens, mai deplin, mai frumos. 

Prin artă, muzică, pictură, teatru, film, oamenii comunică între ei, transmițându-şi nu numai 
„Ştiri“, ci şi ceea ce simt şi gândesc. 

Desigur, talentul creatorilor e un dar înnăscut. Arta nu va putea fi niciodată conştientizată şi 
explicată în totalitate, nici transpusă în cuvinte; ea îşi transmite direct mesajul în limbajul său 
propriu, pe care publicul care îl primeşte trebuie să-l cunoască. 

Opera de artă e receptată printr-unul din cele cinci simțuri - muzica prin auz, pictura prin văz 
(ca şi literatura), sculptura implică şi pipăitul, iar teatrul, opera sau filmul prin toate la un loc. 
Niciuna din arte însă nu se opreşte la plăcerea superficială, limitată strict la organele respective, ci de 
la ele intră în rezonanță toate celelalte simțuri, întreg trupul şi sufletul, toată ființa. Oamenii de 
ştiinţă au constatat şi înregistrat antrenarea succesivă în activitate a tuturor zonelor sistemului 
nervos în momentul contemplării operei de artă. Astfel, te trezeşti că, ascultând un concert sau 
privind un tablou, faci tot felul de asociații (de exemplu, muzica se leagă de bătăile inimii, roşul 
picturii arde ca focul), îți aminteşti o grămadă de lucruri, sau faci mental legătura cu altă artă (nu 
numai ascultând muzică, ci şi privind un tablou îţi vine să dansezi). De asemenea, dacă intri într- 
adevăr în rezonanță cu ceea ce arta îți transmite, ti se naşte dorința de a te înălța şi tu, ordonându-ți 
şi şlefuindu-ți propria activitate, cât mai aproape de acest model de perfecțiune. 

Comunicarea prin artă cere însă o condiție esențială: atenția şi concentrarea asupra ei. O melodie 
de muzică uşoară sau clipul care durează câteva minute, afişul pe care-l zăreşti din fuga maşinii nu 
pătrund prea adânc în suflet. Un concert ascultat în sală, un monument sau o pictură ocrotită în 
muzeu îţi rețin atenția un timp îndelungat, dezvăluindu-şi treptat profunzimile. Prin descoperirea 
plină de răbdare a operei de artă intrăm în legătură cu spiritul creatorului, cu modul său de a capta 
„acorduri” care devin experiențe ale vieții noastre, dându-i sens. 

Din această cauză, cartea de față nu seamănă cu manualele de ştiinţe exacte - adevărurile 
descoperite nu sunt legi sau reguli ce trebuiesc învățate pe dinafară. Nu e nici o istorie a tuturor 
artelor vizuale ci doar o metodă de inițiere. Capacitatea de a comunica prin artă se dezvoltă la fel ca 
şi antrenamentul sportiv. Practicarea artei, legătura cu cât mai multe opere sporeşte posibilitățile de 
receptare a impulsurilor artistice, de vibrare totală, de intensificare şi armonizare a trăirii. 

Vom căuta în paginile care urmează să ne apropiem cât mai mult de specificul imaginii vizuale, 
să desluşim căile de comunicare, conştientizându-ne propriile reacții în timp ce privim. Am ales — 
desigur subiectiv — câteva exemple menite să servească drept chei în desferecarea porților către cele 
mai diferite mesaje vizuale. Reproducerile reprezintă opere de artă, desene sau picturi bidimensionale 
şi sculpturi sau monumente de arhitectură, tridimensionale, alături de ele apar însă şi spectacole de 
teatru şi film, care se desfăşoară în timp, dinamice, pe care le vom descifra punându-ne aceleaşi 
întrebări. Cu fiecare pagină cititorul de orice vârstă e invitat la o excursie în alt domeniu, cu căile, 
misterele şi surprizele lui. Analizând de la ansamblu la detaliu fiecare lucrare reprodusă, sunt 
enunțate şi ilustrate pe rând principalele întrebări pe care le putem pune unei opere de artă pentru a 
o înțelege, astfel încât sumarul constituie inventarul bagajului de cunoştinţe oferit. 

„Iarba fiarelor” deschizând toate lacătele se dobândeşte cu timpul, de către fiecare în parte, prin 
neîncetata ascuțire a sensibilităţii şi şlefuire a gustului, doar văzând şi citind cât mai mult. 

Inițial, am scris această carte pentru studenții mei din primul an de la Universitatea de Arte şi 
Universitatea de Teatru şi Cinematografie, care veneau de la diferite licee, unde, timp de mulți ani, a 
lipsit educația artistică, vizuală sau muzicală. 

In acelaşi timp, cartea se adresează şi prietenilor mei mai vârstnici, doritori să se inițieze într-un 
domeniu pentru care nu au avut până acum destul răgaz. 

De fapt, am adunat la un loc ce-aş fi dorit să mi se spună mie, de la început, în cuvinte simple, în 
şcolile prin care am trecut. 


C] 

COMUNICAREA PRIN IMAGINI 


Filosofii, sociologii şi esteticienii se întrec 
să afirme că trăim în era imaginii, observând că 
televiziunea, cinematografia, video şi — mai 
nou — ecranele computerelor tind să depă- 
şească, iar mai apoi — cine ştie — poate chiar să 
înlocuiască tipăriturile din era Gutenberg. 

Comunicarea prin imagine nu este desigur o 
noutate, ci e veche de când lumea: gestul, 
mimica — dar şi focul aprins pe înălțimi sau 
pana înfiptă pe creştet de şeful tribului — 
transmiteau mesaje cu mult înaintea scrisului, 
care la originea lui era pictografic (vezi hie- 
roglifele egiptene), desenând fiinţe sau lucruri. 

De asemenea, în toate timpurile artiştii s-au 
muncit să dea trup armoniilor descoperite cu 
înfiorare în lumea vizibilă din jur. 


Fără comunicarea vizuală nu ar fi posibilă 
nici istoria faptelor şi culturii, păstrarea 
memoriei omenirii în documente, de la lespedea 
cu inscripţii la cartea scrisă la computer. 

Imaginea pare mai uşor de priceput decât 
cuvântul (care e mai abstract), ea se vede cu 
ochii şi nu e nevoie să fie tradusă dintr-o limbă în 
alta. După pictură şi sculptură, filmul mut, fără 
cuvinte, era salutat ca o artă universală. In 
engleză „I see” înseamnă de fapt „înţeleg”. Şi 
totuşi ceea ce se vede nu poate fi povestit 
întocmai, aşa cum nici înțelesul limbajului vorbit 
sau scris nu poate fi transpus cu totul în imagini. 

„Gândirea vizuală”, cum a numit-o Paul 
Klee, e cea mai veche pe scara evoluţiei umane, 
fiind localizată la rădăcina creierului şi activând 


Și sia 


mai ales emisfera dreaptă, pe când centrele 
vorbirii şi scrisului se află în emisfera stângă. 

La copii, prima comunicare e prin imagine. 
Retina copilului e asaltată de forme şi culori, 
pe care le înregistrează nerațional, în 
ansamblu, global, fără adâncime. 

Când pune mâna pe ceva care lasă urme, 
copilul se descarcă de emoţii şi tensiuni 
mâzgălind tot ceea ce găseşte — pereți, asfalt, 
cărți. Implicarea pasionată, cu toată ființa, în 
desene a copilului, duce la realizări 
neaşteptate, deseori invidiate de oamenii 
maturi. 

„Geniul e copilăria regăsită”, spunea 
Charles Baudelaire. 

Toţi copiii desenează şi pictează. De ce mai 
târziu numai foarte puţini dintre ei continuă să 
se exprime prin imagini? 

Una din explicaţii ar putea fi găsită în 
evoluţia văzului — calea miraculoasă prin care 
sufletul cuprinde lumea din jur. Se ştie că 


Rembrandt van Rijn (1606-1669) 


ochiul percepe vibraţiile luminoase, care sunt 
transmise prin nervul optic sistemului nervos 
central, creierului, care le prelucrează. 
Miracolul vederii umane este însă rezultatul 
unui lanț de procese mult mai complicate, de la 
reacțiile chimice din celulele optice la funcţiile 
cerebrale şi până la interpretările psihice la 
care participă gânduri, amintiri, emoţii etc. 

Copilul învață să vadă pe măsură ce 
înțelege. El se integrează în lumea din jur 
desluşind-o vizual, primind şi transmițând 
mesaje, dobândind educaţie şi cultură. În 
primii ani de viață însă modul său de 
participare totală la ceea ce deseori adulţii 
tratează drept „„mâzgăleală”, este similar cu 
concentrarea tuturor facultăților sufleteşti ale 
creatorilor operelor de artă. 

Vom încerca în continuare să vedem ce au 
în comun copiii şi artiştii formaţi, ce se 
păstrează din viziunea infantilă şi se dezvoltă 
mai departe de către cei talentați. 


Pictor şi gravor din secolul de aur al artei olandeze. În prima jumătate a secolului XVII, Olanda, care îşi 
câştigase independenţa în urma unui lung război cu Spania, era prima republică burgheză, protestantă, a 
Europei, țara cea mai avansată pe plan economic, cultural şi artistic, favorizând concepțiile cele mai 
democratice ale timpului. Spre deosebire de arta curteană convențională, ca şi de altarele somptuoase ale 
barocului contemporan, pictura lui Rembrandt comunică o caldă, directă şi simplă înțelegere şi afecțiune 
a artistului față de modelele sale - oameni obişnuiţi, departe de frumusețea ideală. 


4  ZINICA IORDACHE 
9 ani, 
Şc. Generală nr. 115 
Zmeie, 2000, 
acuarelă, 21 x 30 cm 


VEDEREA ANALITICĂ ŞI CEA SINTETICĂ 


În cele ce urmează ne vom 
referi doar la primul stadiu al 
contactului vizual retinian. Astfel, 
retina poate fi folosită în două 
feluri: în centrul ei, pe „pata 
galbenă” se obţine vederea clară a 
unui punct (ca „sharf'-ul foto - 
grafic), pe când pe restul retinei 
se imprimă toată întinderea 
câmpului vizual, însă sub o formă 
mai neclară, vagă. Fixând cu 
privirea penelul din tabloul 
alăturat, fără a deplasa ochii, 
vedem în acelaşi timp, mai mult 
sau mai puţin distinct, figura 

> SABNPOPP pictorului şi invers. 
e Observați deci că retina 
1926, periferică oferă o vedere 
ulei pe carton, simultană, asupra unor forme, 
70x31cm dimensiuni şi culori diferite, care 
a dame pot fi comparate între ele. 

d Doar văzând dintr-odată tot 
tabloul putem aprecia importanța 
verticalei în compoziţia lui, de la 
forma panoului, neobişnuit de 
alungită, la poziția mâinilor, a 
degetelor şi penelului. 

De asemenea putem constata 
dintr-o privire că toate contururile 
sunt trasate cu linii groase, 
întunecate. 

Ca şi pictorii moderni 
europeni, ca Gauguin sau Matisse, 
Sabin Popp căuta să se exprime în 
forme şi culori fără a copia 
întocmai natura — rol preluat la 
data aceea de fotografie şi cine- 
matograf. Dar, la fel cu ceilalți 
pictori români din perioada inter- 
belică, Pallady, Tonitza, Șirato 
etc., el încerca să se deosebească 
de ceilalți europeni exprimând 
„specificul național” al ţării sale 
prin racordarea la tradiția frescelor 
medievale. De aceea autoportretul 
aminteşte de chipurile vechilor 
zugravi de biserici care, ca şi cele 
ale sfinților, păreau că veghează 
pentru eternitate, în afara spaţiului 
şi timpului care determină viața pe 
pământ. 


Muzeul Naţional de Artă al României 

Dacă cineva te întreabă: „Ce culoare au 
ochii mei?”, privirea ți se îndreaptă către un 
singur ochi. Dacă însă ţi se cere să vezi dacă 
faţa respectivului este rotundă sau pătrată, îţi 
plasezi din reflex sharf-ul (pata galbenă) pe 
centrul imaginii — în vârful nasului — după care 
o inactivezi, ca scoţând-o din priză, şi încerci 
cu retina periferică să-i vezi deodată tot 
conturul feţei şi al capului. 

Această particularitate a văzului a scăpat 
atenţiei esteticienilor, istoricilor şi criticilor de 


artă, care de obicei nu sunt artişti plastici ci 
privesc analitic, pe când cei dotați, creatorii, îşi 
folosesc în mod firesc întreaga retină, convinşi 
că şi toţi ceilalți oameni fac la fel. 

Prin urmare contactul nostru cu lumea din 
jur poate avea loc fie analitic — pe porţiuni 
restrânse, cu ajutorul petei galbene — fie 
sintetic, global — cu toată retina. 

Presupunem că cel mai vechi mod de a vedea, 
al oamenilor preistorici, a fost global, iar copilul 
îşi începe viața percepând probabil cu toată 
retina, primind o mulțime de senzații vizuale din 
care învață treptat să selecteze. Îmbătat de 
imagini, el reacţionează şi răspunde tot prin 
imagini, desenând cu o plăcere manifestă. 

Mai târziu însă, învățând să citească, 
şcolarul se deprinde să-şi concentreze atenția 


Sabin Popp (1896-1928) 


asupra literei. El caută cu precădere detaliul, 
ajungând să recunoască mecanic semnele 
convenționale ale comunicării scrise. Astfel 
cunoaşterea se restrânge la calea rațională, care 
înlocuieşte trăirea totală artistică, iar 
adolescentul copleşit de clişee se dezvață să-şi 
mai folosească toată retina simultan, nu mai 
primeşte din jur ansambluri vizuale, ci mai 
mult amănunte. În acelaşi timp, capacitatea 
exprimării prin imagini originale, neobişnuite, 
scade, scăzând astfel şi „talentul la desen”. 


În mod curent, orice om utilizează fără să-şi 
dea seama ambele feluri de a vedea, analitic şi 
sintetic, dar inegal, după împrejurări. 

In fiecare clasă se alege însă măcar un elev 
care continuă spontan să-şi folosească din plin 
capacităţile vizuale, prin care îşi depăşeşte colegii. 

Distanţa dintre creatorii sau amatorii de artă 
şi omul obişnuit poate fi redusă însă prin 
„educația ochiului”, de fapt prin deschiderea 
porților sufletului către bucuriile văzute, dar şi 
nevăzute. 

Creatorul unei picturi sau unei sculpturi 
trăieşte cu toată ființa, concentrat asupra 
aceleiaşi imagini, de când îi vine ideea şi până o 
termină. Privitorul, care primeşte darul, trebuie 
să-l întâmpine cu ochiul şi sufletul deschis, nu 
pasiv ci iscoditor, dornic de comunicare. 


Pictor român, transilvănean de origine, a lucrat la Bucureşti în perioada interbelică. 

Ca şi alți contemporani - Pallady, Tonitza, Şirato - el a îmbinat viziunea artei medievale româneşti, de tip 
bizantin, cu cea a pictorilor postimpresionişti Cezanne şi Gauguin, creând o sinteză proprie între tradiţie 
şi modernitate, exprimând o bucurie profundă, în imagini clare, senine şi echilibrate. 


4 JEAN DOMINIQUE 
INGRES 

(1780-1867) 
Portretul 
domnişoarei Riviere, 
1805, 
detaliu, 
ulei pe pânză, 
Muzeul Luvru, Paris 


4 Exemplu de faţă 
rotundă. 


4 4 Exemplu de față 
pătrată. 


4 4 HAns HOLBEIN 
CEL TÂNĂR 
(1497-1543) 

Henric al VIII-lea, 
1539, 

detaliu, ulei pe lemn, 
Galeria Naţională, 
Londra 


w PAUL CEZANNE 
(1839-1906) 

Muntele Sainte Victoire, 
1905, 

ulei pe pânză, detaliu, 
Kunsthaus, Zürich 

CUM PRIVEŞTE UN PICTOR? 


Când bagi aţa în ac sau pui punctul pe „i” 
priveşti intens doar o suprafaţă milimetrică, con- 
tractându-ți toţi muşchii ochiului şi obosindu-i. 

Dimpotrivă, când te plimbi pe o pajişte şi ai 
vrea să cuprinzi toată natura din jur, întreaga 
retină captează lacomă lumini, forme şi culori, 
ochiul funcționează „la maximum”, dar relaxat, 
ceea ce sporeşte plăcerea contemplării. Doar 
percepând, în acelaşi timp, într-un peisaj 
muntele, dealul, câmpia şi copacul, chiar dacă 
cu o claritate diferită, poţi simți relaţiile dintre 
ele: care este mai sus, care mai jos, care stă 
drept, care stă înclinat. Doar aşa poţi să „auzi” 
armonia culorilor şi acordul proporțiilor, care 
„fac să cânte o imagine”, cum spunea 
dramaturgul francez Jean Cocteau. 

Vederea simultană e specifică artiştilor, 
permițând celor talentaţi să se lipsească, în 
studiile după natură, de firul cu plumb sau de 


andreaua pentru măsurat proporții. Fără 
această capacitate de a percepe ansamblul n-ar 
fi posibilă compunerea imaginii, nici lucrul din 
memorie sau imaginaţie. 

Priviţi ca un pictor: uitați-vă în propria palmă 
la un nasture. Pe urmă, fără a mişca ochii, muta- 
ți-vă atenţia către degete, încercând să percepeţi 
toată palma deodată. Va fi mai uşor dacă vă veţi 
strădui la început să distingeţi simultan doar două 
degete, de pildă degetul mare şi cel mic. 

Astfel, văzându-le în acelaşi timp, compa- 
raţi-le proporțiile, relaţiile dintre ele, direcția 
pe care sunt orientate degetele. 

De aici, privirea simultană poate merge mai 
departe, prin sesizarea tuturor degetelor şi a 
formei generale geometrice în care se poate 
înscrie palma. 

Nu veţi mai distinge clar reperul din centru 
(nasturele), în schimb veţi vedea în acelaşi 

timp ansamblul şi proporţiile, observând, de 
exemplu, că degetul mare formează cu cel mic 
un unghi drept. De obicei nu avem timp de 
astfel de contemplare. 

Funcționarea ochiului nu poate fi însă 
singura explicație a văzului, care e de fapt cosa 
mentale (lucru al minţii), după fericita 
exprimare a lui Leonardo da Vinci. 

Ceea ce sporeşte odată cu evoluţia copilului 
e mai cu seamă activitatea de selectare a 
creierului, discernământul, care interpune între 
lume şi om filtrele atenţiei, ale memoriei — care 
recunoaşte imaginile — şi ale sensibilităţii — 
care provoacă stările afective. 

Suntem tot timpul bombardaţi cu o mulţime 
incredibilă de imagini vizuale. Dacă mintea 
noastră ar recepționa toate detaliile pe care 
ochiul le vede într-un anumit moment, i-ar sări 
siguranțele. Pentru a evita supraîncărcarea 
circuitelor noastre mentale, creierul răspunde 
numai informaţiilor vizuale necesare în acel 
moment. 

Să presupunem că mergi pe o stradă 
aglomerată, asaltat din toate direcţiile de 
imagini. Ochii tăi văd totul. 


Dar ce înregistrează creierul? 

Dacă eşti la volanul maşinii, vei vedea în 
special semnele de circulaţie şi celelalte maşini 
din jurul tău. 

„Dacă eşti înfometat, atenţia îţi va fi atrasă 
de firmele magazinelor alimentare, iar când 
cauţi o adresă, vei fixa doar numerele caselor” 
(Rita Gilbert şi William McCarter: Living with 
Art, A Knopf Inc. New York, 1988, pag. 24). 

Tot aşa, în gară, fiind grăbit, nu vei observa 
marea de oameni, fiecare cu problemele lui, ci 
numai trenul care va pleca peste câteva 
secunde. 

Pornind de la astfel de experienţe s-a născut 
şi termenul popular care denumeşte privirea 
„căutătură". 

Creierul este deci, deseori, mai important 
decât ochii în alegerea a ceea ce vezi trecând 
prin lume. 

În viaţa zilnică a omului obişnuit predomină 
prin urmare preocupările practice. 

Comunicarea prin imagine „de dragul 
imaginii” e de obicei neglijată, împinsă în 
domeniul subconştientului, al iraţionalului, 
considerată un fenomen secundar. 

Fac excepţie cei „dotați? pentru artele 
vizuale, îndrăgostiţii de imagine, pentru care 
viața înseamnă un continuu minunat spectacol, 
un permanent acces la tainele universului. 

In acest sens, se înțelege şi mai bine 
afirmaţia lui Brâncuşi că „artistul rămâne 
mereu copil”. 

Nu este însă niciodată prea târziu pentru a 
deschide bine ochii şi a lăsa să pătrundă în 
suflet bucuria. 


Paul Cezanne (1839-1906) 


Pictor francez contemporan cu impresioniştii, cu care expune din 1874, Cezanne este şi el un colorist, care 
evită umbrele negre ale realiştilor precedenţi (Courbet), înlocuindu-le cu tonuri colorate de diferite valori. 
El nu se opreşte însă la efectele de lumină, ci construieşte forme dense, puternic conturate. 

El marchează etapa următoare, a post-impresionismului din anii 1900. Pictura lui a inspirat şi pe fovi - 
prin expresivitatea culorilor - şi pe cubişti - prin stilizarea geometrică a volumelor. 


b Anunţ din metroul 
bucureştean 

COMUNICAREA PRIN CUVINIE 
ŞI CEA PRIN IMAGINI 


CE ESTE MORFOLOGIA IMAGINII? 


Sculptorul olandez Ben Schasfoort spunea: 
„Comunicarea vizuală trebuie predată în şcoală 
ca o a doua limbă maternă”. (Congresul INSEA, 
Lisabona, 1994) 

Pornind de la această sugestie, vom 
compara în cele ce urmează transmiterea scrisă 
sau vorbită cu cea prin imagine, căutând 
asemănările şi deosebirile dintre ele (nu e 
vorba aici de artă). 

Atât studiul limbii materne cât şi educaţia 
vizuală încep cu însuşirea elementelor de bază 
şi cu învăţarea regulilor şi convențiilor unanim 
acceptate şi înţelese de toată lumea. Mesajul va 
fi transmis astfel cât mai corect. Vom ilustra 
paralela cu un anunţ din metroul bucureştean 
Nu vă sprijiniți de uşi, compus din text şi 
imagine (cu subînțelesul ca să nu cădeți în 
afară). Textul anunţului este scurt şi concis, iar 
desenul spune acelaşi lucru, dar e mai 
impresionant, mai concret. Să încercăm să-l 


Nu 
vă 


sprijiniti 
de 
uşi 


descifrăm: personajul e redus la esențialul unei 
siluete, fără nicio indicație asupra sexului, 
vârstei sau înfățişării cuiva anume, referindu-se 
în general la orice „om”. Poziţia lui e instabilă, 
sprijinită doar pe un picior, iar mâna se 
propteşte pe uşă, care abia se ţine. 

Intâlnim în acest exemplu cele mai simple 
componente ale oricărui gând rostit sau scris şi 
ale oricărei imagini vizuale. 


Atenţie: pentru a uşura înțelegerea, am 
scris tot ce se referă la limba vorbită sau scrisă 
cu litere cursive, iar ce se referă la imaginea 
vizuală, cu litere drepte. 


Morfologia studiază elementele comu- 
nicării. 

Primul element fundamental al limbii este 
sunetul, rupând tăcerea, (sau litera scrisă, pe 
foaia albă). Prin gruparea mai multor sunete 


linie 


pată 
forta creşte odată 
cu grosimea liniei 


se formează cuvinte. În lumea văzută, un 
punct de lumină în întuneric, o stea pe cerul 
nopții e primul semn, ireductibil al Universului. 
Punctele alăturate formează linia, cum e cea 
lăsată de o stea căzătoare, un şir de puncte de 
lumină, sau, prin aglomerare, pata. Substan- 
tivul are corespondent în ființa sau lucrul 
redate în imagine (ex. omul, uşa). De aici încep 
însă deosebirile. 

Verbal, însuşirea este indicată prin adjectiv 
— cuvânt separat — pe când în desen ea face 
corp comun cu substantivul, modificând 
înfăţişarea acestuia. Spre deosebire de cuvântul 
scris care, indiferent de forma, mărimea sau 
grosimea literelor, îşi păstrează mereu acelaşi 
înțeles, cea mai simplă linie trasă pe hârtie 
sugerează prin aspectul ei asociaţii cu calități, 
de pildă subțirimea cu delicateţea şi slăbiciu- 
nea (uşa), grosimea cu forța (omul) etc. 

În vorbire un echivalent ar fi intonaţia 
(blândă, răstită, insidioasă etc.), capabilă să 
schimbe şi să nuanţeze înțelesul comunicării. 
În lumea văzută, totul decurge din lumină, fără 
de care nimic nu s-ar distinge. De la albul 
strălucitor la negrul absolut se întinde scara 
valorilor, o înşiruire de tonuri echivalente 
notelor muzicale, de la cele mai înalte, la cele 
mai joase. 

Semnele imaginii îşi schimbă aspectul şi 
îmbrăcându-se în culoare, în toate nuanțele 
curcubeului. În anunţul din metrou, albastrul 


Pie 


orizontala pasivă 


accent prin contrastul 
e valoare 


sugerează noaptea care domneşte în galeriile 
subterane. 

Chiar şi materialul din care e făcut desenul 
contribuie la definirea lui. Mai mult decât atât, 
în imagine substantivul înglobează până şi 
verbul, o linie fiind capabilă să indice, ea 
singură, starea sau acțiunea. 

Pictorul şi desenatorul german Paul Klee îşi 
începea cursul despre fundamentele artei la 
Şcoala de arhitectură şi artă aplicată Bauhaus, 
desenând o dreaptă aşezată în diferite poziţii şi 
îi îndemna pe studenţi să-şi conştientizeze 
asociațiile involuntare. 

Trasată orizontal, linia sugerează o pasivă 
supunere față de forța gravitației, ca un trup 
întins în somn sau în moarte sau un pom 
doborât. 

Înfiptă vertical, ea înfrânge atracţia 
pământului, ca un om în picioare, o plantă care 
creşte sau spiritul care se înalță spre 
cunoaştere. 

Aşezată oblic este resimţită ca o poziţie ce 
nu poate dura, ca o mişcare ce duce fie spre 
liniştea orizontalei, fie spre stabilitatea 
verticalei, având deci o direcție ascendentă sau 
descendentă. 

În anunţul nostru, acţiunea se citeşte din 
oblicele braţului şi piciorului, indicând liniile 
de forță care împing uşa. 

Şi adverbul din gramatică îşi găseşte astfel 
echivalentul în direcția, viteza şi felul mişcării. 


NA AA NS 


verticala ascendentă 


oblica ascendentă 


RIRA 


starea sufletească 
e sugerată prin culoare 


dinamica descendentă 

de valoare 


a CONTRASTE 

CE ESTE SINTAXA IMAGINII? 


Asocierea elementelor limbajului în 
organisme mai mult sau mai puțin complexe 
oferă şi ea similitudini şi deosebiri între limba 
vorbită sau scrisă şi imaginea vizuală. 

Propoziției îi corespunde o compoziţie 
plastică simplă — de exemplu, anunțul din 
metrou. Unei fraze stufoase îi corespunde o 
compoziţie plastică dezvoltată, ramificată în 
spațiu şi timp. 

Subiectul poate fi plasat la începutul 
propoziției, pe parcursul ei sau la sfârşit. 
Eroul imaginii poate fi găsit de la prima 


de culoare de cantitate 


(complementare) 


de valoare 
prin culoare 


privire, în centrul panoului, determinând 
acțiunea, sau e descoperit, ca o surpriză, în 
oricare punct al suprafeţei. În avertismentul din 
metrou, el e văzut după citirea textului, ca o 
ilustrație, îmbogăţindu-i sensul. 

Atributul are în compoziție soarta 
adjectivului față de substantiv, de a defini un 
aspect al subiectului reprezentat. 

Predicatul desemnează peste tot acțiunea — 
omul din metrou se sprijină de uşă. În toate 
cazurile, ca să se întâmple ceva trebuie să 
existe măcar doi factori între care se simte o 
tensiune. În imagine elementele ei se disting şi 
se opun prin contrastul dintre lumini şi umbre, 
culori şi forme plastice. Contururile perso - 
najelor şi obiectelor se pot articula cursiv (duct 
continuu) sau frânt, ca urmare a unei agresiuni. 
Ruperea regulată oglindeşte voinţa ordona - 
toare, pe când cea neregulată sugerează 
accidentalul. În anunţul din metrou, majoritatea 
liniilor şi formelor sunt cursive, în afara 
unghiurilor care atrag atenţia asupra primejdiei 
deschiderii uşii din mers. 

O culoare nu este percepută mereu la fel, ci 
depinde de mediul din jur. Efectele sugestive 
ale unei culori reies cu precădere din 
comparaţia cu zonele alăturate, diferit colorate, 
pe care ochiul se străduieşte să o distingă. Prin 
alăturarea a două culori se creează tensiuni cu 


atât mai puternice cu cât acestea sunt mai 
diferite între ele ca lungime de undă, 
luminozitate etc. Anunţul din metrou alătură 
albul şi albastrul. Situația se complică cu cât 
intervin mai multe culori. 

Timpul, modul sau locul acțiunii pot fi 
precizate în vorbire de complemente, în 
cuvinte separate. 

Imaginea reprezintă spaţiul direct, ca mediu 
în care sunt cuprinşi eroii, figurat prin 
convenţii cunoscute (diferitele tipuri de 
perspective). Şi timpul e sugerat prin felul 


contrast cald-rece 


simultan 


de calitate 


compoziţiei, prin succesiuni de cadre (ca în 
benzile desenate), suprapuneri de registre sau 
deschideri de perspectivă (prezentând fapte 
care vin din trecut sau se îndreaptă spre viitor). 
Ritmul acțiunii, desfăşurat în timp, ca şi 
mersul, diferă prin cadență (regulată sau nu), 
viteză etc. 

Din succinta noastră paralelă rezultă clar că 
cele două moduri de comunicare — limba 
vorbită / scrisă şi imaginea vizuală nu se pot 
suprapune perfect, nici traduce una într-alta, 
aşa cum nici nu se pot substitui, ci doar 
completa reciproc. În anunțul din metrou, 
textul spune doar Nu vă sprijiniți de uşi, dar 
imaginea, arătând fragilitatea uşii, este cea care 
explică de ce nu trebuie s-o facem. 

În concluzie, pentru învățarea unei limbi 
există multe reguli precise, pe când în 
comunicarea vizuală sunt vehiculate altfel de 
convenţii, lăsând o mai mare libertate 
exprimării originale. Imaginea este prin urmare 
mai impresionantă decât vorba, care e mai 
abstractă. Dacă anunțul din metrou s-ar fi 
limitat la scris, pasagerii nici nu l-ar fi 
observat. Din acelaşi motiv, şi celelalte 
comunicări din spaţiile publice sunt de 
preferință desene care au avantajul perceperii 
instantanee şi sunt uşor de înţeles şi pentru 
analfabeți. 


Copacul magic pictat de Viorel Mărginean 
este imposibil de tradus întocmai în cuvinte. 
Se poate face un inventar al ramurilor, 
frunzelor şi păsărilor, se pot enumera culorile 
lor, dar ceea ce scapă printre cuvinte este 
tocmai farmecul magic, copilăresc. 


Deşi fiecare privitor primeşte darul artistului 
nimeni nu poate rămâne rece în fața revărsării 
de vitalitate şi veselie tonică. Dincolo de 
îmbulzeala de verdeață şi păsăret, care pare că 
zburătăceşte la întâmplare, se ţese o ordine şi o 
împăcare divine. 


Viorel Mărginean (n. 1933) 


Aj 


CĂ 


` wW 


Fiu de pădurar din Transilvania, a studiat pictura la Institutul de Arte Plastice „N. Grigorescu” din 
Bucureşti. Şi-a găsit de la început un stil personal marcat de candoare copilărească, păstrând-o nealterată 
de-a lungul unei activități neobişnuit de bogate concretizate într-un număr mare de expoziţii în țară şi 
străinătate. Concomitent a acceptat cele mai înalte funcții în UAP, a condus MNAR şi a fost ministru al 
culturii. Este membru al Academiei Române, al celor din Paris şi Roma. 


4 VIOREL MĂRGINEAN 
Copacul magic, 
2000, ulei pe pânză, 
130,5x 130,5, 

Colecţia artistului 

COMUNICAREA ŞTIINŢIFICĂ ŞI CEA ARTISTICĂ 


Pentru a comunica între ei, oamenii au 
folosit mereu două căi: 

1) Informaţia univocă, precisă, care se face 
în scop practic sau ştiinţific (aceeaşi pentru toţi 
oamenii, cu un singur sens). In planul limbii 
vorbite ori scrise este limbajul legilor ştiinţifice 
sau juridice, a telegramei sau buletinului de 
ştiri. In limbajul vizual avem de-a face cu 
semnale vizuale clare cum sunt: semafoare, 
indicatoare rutiere, planuri sau hărţi, uniforme 
militare sau civile etc. 

2) Transmiterea unei trăiri artistice 
personale, implicând toate funcţiile sufleteşti, 
care se exprimă prin cuvinte şi imagini 
ambigue, şi mai înseamnă şi altceva decât par 
la prima vedere. Complexe, interpretabile, 
înţelegerea lor diferă de la om la om. 

In limba vorbită sau scrisă e 
folosit limbajul literar, de la epistolă 
la roman, la toate formele poetice, 
în limbajul vizual se disting: artele 
plastice (destinate mai ales 
contemplării) şi artele decorative 
(îndeplinind în acelaşi timp o 
funcţie utilă). 

In toate cazurile, imaginea 
vizuală acţionează imediat, mai 
impresionant asupra privitorului 
decât cuvântul. lată exemplul cel 
mai simplu: 

Cuvântul STOP înseamnă în 
toate limbile europene „Stai pe loc” 
„Opreşte-te”. Becul roşu al 
semaforului spune acelaşi lucru. 
Dintre cele două moduri de 
semnalizare — verbal sau prin 
culoare — s-a generalizat semaforul, 
care trezeşte o reacție mult mai vie 
în cei care circulă pe străzi. 

De ce a fost ales roşul şi nu 
galbenul, verdele sau albastrul ca 
semn convențional al opririi 
traficului? 

Examinându-ne propriile stări sufleteşti 
observăm că în faţa culorii roşii devenim mult 
mai atenţi şi încordați decât privind orice altă 
culoare. Psihologii au constatat că acesta e 
răspunsul involuntar al oricărei ființe în faţa 
primejdiei, iar roşul se asociază cu focul sau cu 
sângele, transmițând experienţa generațiilor care 
s-au succedat din preistorie până azi. Mai mult 
decât atât, oamenii de ştiinţă au stabilit că 
vibraţiile luminoase colorate acţionează direct 


asupra sistemului vegetativ care reglează func- 
tiile vitale, fără nevoia unei dirijări conştiente. 

De pildă, roşul excită sistemul simpatic, 
provocând creşterea tensiunii arteriale, 
tahicardie, accelerarea respirației, micşorarea 
pupilei, ca sub acţiunea unei lumini intense, în 
timp ce albastrul închis calmează, datorită 
activării sistemului parasimpatic, care scade 
tensiunea, răreşte bătăile inimii şi respirația, 
lărgeşte pupilele, ca la umbră. 

lată deci că cel mai simplu semn vizual, 
concret, e mai încărcat cu trăiri senzoriale, 
amintiri şi legături emoţionale decât cuvântul 
echivalent, prin comparație mult mai abstract. 

Folosind aceleaşi elemente de limbaj ca şi 
comunicarea practică, ştiinţifică, literatura şi 
artele plastice vor să spună cu totul altceva 
decât ceea ce reprezintă. 

Faţă de existența obişnuită, 
trăirea artistică apare ca o 
revelație a unei alte realităţi, mai 
profunde. Pornind de la experiența 
unuia din simțuri, de la un acord de 
forme, culori sau sunete, creaţia 
artistică trezeşte la viață întreaga 
fiinţă umană. 

După cum am mai spus, oamenii 
de ştiinţă au înregistrat intrarea în 
rezonanță, pe rând, a tuturor 
centrilor nervoşi. Spre deosebire de 
informaţia simplă, cu un singur 
înțeles, univocă, vibrația artistică 
se declanşează prin surpriză, atunci 
când descoperim că mesajul poate 
avea mai multe sensuri, stârnind 
asociaţii şi emoţii, trezind reacţii 
personale diferite fiecărui privitor. 

Pentru a exprima o trăire de 
excepţie, mijloacele de comunicare 
obişnuite sunt folosite în mod 
neobişnuit: „un gât de lebădă” nu e 
normal pentru o femeie, dar 
suprapunerea celor două imagini 
formează o metaforă expresivă, ca şi „păr de 
aur”, „mâini de fildeş” etc. 

Metafora sau simbolul, prezente şi în 
literatură, sunt de fapt suprapuneri a două sau 
mai multe imagini care laolaltă alcătuiesc ceva 
nou, nemaivăzut, irepetabil. 

Problemele ştiinţelor se rezolvă doar prin 
încordarea gândirii logice, pe când opera de artă 
cere participarea întregii fiinţe a privitorului. 
Acesta trebuie să-şi concentreze atenţia în 


afara, dar şi înlăuntrul sufletului său, să 
privească — dar mai ales să-şi asculte — propriile 
emoţii, gânduri şi sentimente, trezite odată cu 
contemplarea operei. 

Imaginea artistică nu are prin urmare un 
singur înţeles, ea nu se adresează doar minţii ci 
întregului suflet al privitorului, personalității 
sale unice, inconfundabile. 

Doar aşa se explică reacţiile diferite de la 
om la om în faţa aceleiaşi opere. 

Să privim împreună un tablou care atrage 
atenţia printr-o pată la fel de vie ca şi un semafor. 

Ce-o fi vrând să spună? Parc-ar fi joaca unui 
copil: cercuri negre, pătrăţele, un cap în sus, 

Joan Miró (1893-1983) 


altul în jos... Citim titlul lucrării „Chipuri 
răsturnate”. Ce-ar fi să întoarcem imaginea? 
Aha, s-a limpezit: e un cântăreț cu vioara lui, 
însuflețită şi ea ca un omuleț, iar în jur zboară 
un fel de note muzicale. Ne imaginăm pe loc 
ritmul unei melodii săltăreţe pe care fiecare şi-o 
închipuie în felul său. Cine e vesel „simte” 
vioiciunea roşului, cine e trist „simte” negrul, 
dar indiferent nu poate rămâne nimeni la 
clinchetul ca de castaniete. 

Asta a vrut să transmită pictorul Joan Miró, 
şi, ca să nu ne mulțumim să „pricepem” 
imaginea, a întors-o pentru a lăsa să vorbească 
doar formele şi culorile. 


Artist spaniol, s-a afirmat în perioada interbelică. La fel ca prietenii săi, pictorii suprarealişti, ocoleşte 
rigoarea gândirii logice, folosindu-şi fantezia în crearea unei lumi posibile, populată de ființe stranii. 
Recurgând, ca şi copiii mici, la semne simple, linii şi pete de culori vii, Miro transmite aceeaşi vioiciune ca 


şi Bruegel, dar într-o formă mai liberă şi mai jucăuşă. 


w JOAN MIRO 
(1893-1983) 

Chipuri răsturnate, 
1949, 

ulei pe pânză, 

81 x 55 cm, 
Kunstmuseum, Basel 

w ANONIM DIN 
ȚARA OLTULUI 
Profetul Ilie, 
prima jumătate 

a sec. XIX, 

icoană pe sticlă, 
48,5 x 57,5 cm, 
Muzeul Colecţiilor, 
Bucureşti 

ARTA POETICĂ A IMAGINII 


Tunetele şi fulgerele dinaintea ploii pot fi 
descrise obiectiv de un anunț meteorologic sau 
de un reportaj fotografic. Cu totul altfel apar 
însă într-o icoană pe sticlă, ilustrând legenda 
populară a Sfântului Ilie. Imaginea este o 
metaforă poetică. Prima privire asupra icoanei 
produce un şoc: senzaţia fulgerului, care 
săgetează ochii, e dată de petele de roşu viu ale 
cailor şi ale florilor care ard ca flacăra. Ochii 
cad în primul rând pe caii înaripaţi, din mijloc, 
care zboară, înhămați după altă pereche de cai 


care a şi ajuns la marginea din dreapta a 
tabloului. 

De acolo ne îndreptăm atenţia firesc, 
alunecând pe norii albi, spre stânga, unde îl 
descoperim pe bătrânul Sfânt Ilie, în căruţa lui, 
ținând hăţurile. 

De abia după aceea vedem că, dedesubtul 
norilor, în dreapta, Sfântul mai apare o dată, în 
altă scenă a vietii lui, meditând retras în pustie, 
hrănit de un corb, pe când în stânga un ţăran 
(discipolul lui Ilie, Elisei), ară cu plugul tras de 

boi. În varianta alăturată, scena este încununată 
de un înger, iar Elisei mai apare o dată, în stânga 
jos, primind mantia pe care i-a aruncat-o Sf. Ilie 
ca semn că-i va fi urmaş. Imaginea noastră este 
construită din contraste de tot felul: compoziția 
alătură pe două registre două lumi diferite: sus — 
cea celestă, fantastică, jos — cea terestră, a vieții 
zilnice. Acţiunea diferă şi ea: sus, pe drumul ce 
suie pe cer, mişcarea este vie prin mulțimea 
oblicelor instabile ale aripilor, picioarelor, 
hamurilor, pe când jos, pe pământ, ţăranul şi boii 
muncesc lent, opintindu-se anevoie. Spaţiul este 
descris doar pe verticală, de la dealuri până la 
nori şi stele, totul este văzut frontal, fără nicio 
adâncime. Acordul cromatic e simplu, redus la 
trei note clare, distincte, ca şi rimele poeziilor 
populare. 

Roşul, albul şi negrul se pun reciproc în 
valoare iar alăturarea lor bruscă dă un efect 
dramatic. 

Pictura aşternută pe sticlă (de fapt pe spatele 
sticlei, care o ocroteşte), încercuind formele cu 
contururi negre şi aşternând culoarea în pete 
plate, fără modelarea volumelor, apropie icoana 
de vitraliile medievale, în care bucăţile de sticlă 
colorată erau prinse în rame metalice. Prin 
concepția imaginii, redusă la esențial, 
emblematică, deasupra timpului şi spaţiului 
uman, icoana se înscrie în viziunea artei de 
tradiţie bizantină a bisericilor ortodoxe. După ce 
am demontat astfel imaginea, constatăm cu 
mirare nu numai că nu ne-am plictisit de ea, ci 
că ne place şi mai mult decât la început. 
Descoperim mai departe detalii pe care nu le 
observasem la început — siluetele amuzante ale 
boilor albi, ca nişte mieluşei cu corniţe ascuţite 
şi, mai ales, zăbovim un timp pe tărâmul 
fermecat al basmelor străvechi, povestite de 
bunici blajini ca Sfântul Ilie, în cuvinte potrivite, 
mereu şlefuite de generaţii, ca un descântec. 


4 Sf.Ilie - variantă - 
Țara Bârsei, 
Transilvania, 
sec. XIX, 
tempera pe sticlă, 

48 x 43 cm, 
Colecţia Muzeului 
Ţăranului Român, 
Bucureşti 

